अब आप इसे संयोग कहिए या कुछ और कि इस मैच के 100 साल पूरे होने पर दोनों देशों की टीमों के बीच उसी मैदान पर 'सेंचुरियन टेस्ट' के नाम से मैच खेला गया. इस मैच में आॅस्ट्रेलिया ने एक बार फिर इंग्लैंड को उतने ही अंतर यानी 45 रन से हराया. 12 से 17 मार्च, 1977 में खेले गए सेंचुरियन टेस्ट में आॅस्ट्रेलिया ने अपनी पहली पारी में 139 बनाए और दूसरी पारी नौ विकेट पर 419 रन पर घोषित की. इंग्लैंड अपनी पहली पारी में 95 रन और दूसरी पारी में 417 रन पर सिमट गई थी. आॅस्ट्रेलिया के डेनिस लिली ने पहली पारी में 26 पर 6 विकेट और दूसरी पारी में 139 रन पर 5 विकेट लिए थे.